
ŠAKIŲ RAJONO SAVIVALDYBĖS  TARYBA

SPRENDIMAS

DĖL PAVEDIMO PARENGTI IR PATEIKTI DOKUMENTUS GARANTINIO IR VAIKŲ IŠLAIKYMO FONDŲ ADMINISTRACIJAI
 2009 m. sausio 22 d. Nr. T-5 

Šakiai

                    Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr. 113-4290) 16 str. 4 d., Garantinio fondo įstatymo (Žin., 2000, 82-2478) 6 str. 4 d. ir atsižvelgdama į Garantinio ir vaikų išlaikymo fondų administracijos prie Socialinės apsaugos ir darbo ministerijos 2008 m. liepos 25 d. raštu Nr. 1-13-686 „Dėl Garantinio fondo įstatymo vykdymo“, nusprendžia:



1. Pavesti uždarajai akcinei bendrovei „Įmonių bankroto administravimo ir teisinių paslaugų biuras“ (įmonės kodas 235238440) parengti ir pateikti Garantinio ir vaikų išlaikymo fondų administracijai dokumentus dėl lėšų skyrimo likviduotos dėl bankroto uždarosios akcinės bendrovės „Žizdrė“, veikusios Šakių rajono savivaldybės teritorijoje, darbuotojų reikalavimams, susijusiems su darbo santykiais, tenkinti. 


2. Nustatyti, kad uždarajai akcinei bendrovei „Įmonių bankroto administravimo ir teisinių paslaugų biuras“ už paraiškų parengimą ir pateikimą apmoka Garantinio ir vaikų išlaikymo fondų administracija.


3. Įgalioti savivaldybės administracijos direktorių pasirašyti su uždarąja akcine bendrove „Įmonių bankroto administravimo ir teisinių paslaugų biuras“ pavedimo sutartį 1 punkte numatytiems veiksmams atlikti.

